నికరలాభం 3436 కోట్లు
 రాబడులు రూ.16,782 కోట్లు
బెంగళూరు : భారత్‌ రెండవ ఐటి దిగ్గజం ఇన్ఫోసిస్‌ మొదటిసారి లాభాల్లో మందగమనంగా ఉన్నట్లు తేలింది. బెంగళూరు కేంద్రంగా ఉన్న ఇన్ఫోసిస్‌ మొదటి సారి నికరలాభాలు, రాబడులు అంచనాలను చేరుకోలేకపోయింది. కంపెనీ షేరు ధరలు కూడా ఎనిమిదిశాతానికి పైగా తగ్గాయి. 1083.15రూపాయలుగా ట్రేడింగ్‌ జరుగుతున్నాయి. వృద్ధిఫలితాలు కనిపిస్తున్నా మార్కెట్‌ నిపుణుల అంచనాలను దాటలేకపోయింది. మొదటి త్రైమాసికంలో ఇన్ఫోసిస్‌ 13.4శాతం వృద్ధిని ప్రకటిం చింది. నికర లాభం 3436 కోట్లుగా క్రటించింది. రాబడులు కూడా 16.9శాతం పెరిగి 16,782 కోట్లుగా ఉన్నాయి. అయితే మార్కెట్‌ అంచనాలను మాత్రం చేరు కోలేకోయింది. నికరలాభం 3446 కోట్లుగాను రాబడులు 17,034కోట్లుగా ఉన్నాయి. ఇన్ఫోసిస్‌ తన వార్షిక అంచనాలు 150బేసిస్‌ పాయింట్లు పెంచింది. 12 శాతంగా ప్రకటించింది. దిగువస్థాయిలో 100బేసిస్‌ పాయింట్లు లేదా 10.5శాతంగా ఉంటాయని అంచనాలు ప్రకటించింది. ఏప్రిల్‌లో ఐటిసేవల సంస్థ రాబడుల వృద్ధి 11.5నుంచి 13.5శాతంగా ఉంటుంది. అంతకుముందు రోజే విడుదలయిన టిసిఎస్‌ ఫలితాలతో పోలిస్తే ఇన్ఫోసిస్‌ కాస్త వెనుకబడింది. టిసిస్‌ నికర లాభం 10.6 శాతం వృద్ధి సాధించి 6317 కోట్లుగా ఉంది. రాబడులు 14.1శాతంపెరిగి 29,304 కోట్లుగా ఉన్నాయి. టిసిఎస్‌ మార్కెట్‌ అంచనాలను దాటివెళ్లడం ఇది రెండో సారి. మొత్తంమీద రాబడుల అంచనాలతో సిఇఒ విశాల్‌ సిక్కా మార్కెట్‌ అంచనాలను సంతృప్తిపరచలేక పోయార న్న భావన వ్యక్తం అయింది. ఇన్ఫోసిస్‌ షేర్లు శుక్రవారం 11శాతం దిగజారాయి. కంపెనీ నిఫ్టీ సూచీలో భారీనష్టాలు చవి చూసింది. మొదటి త్రైమాసికంలో రాబడులు తనకు అసంతృప్తిగానే ఉన్నాయని విశాల్‌ స్కా పేర్కొన్నారు. కన్సల్టింగ్‌ సేవలవిభాగంలో అనుకోని సమస్యలు తలెత్తాయని, కొన్నిచోట్ల వ్యూహాత్మక వ్యయం అనివార్యం అయిందని, ప్రాజెక్టుల నడక మందగమనం కొంత కారణం అయినట్లు ఆయన పేర్కొన్నారు. అంతకు ముందు త్రైమాసికాల్లోని మెగాడీల్స్‌ కొంత నత్తనడకన రావడంకూడా తొలి త్రైమా సికంలో రాబడులకు కొంత ఒత్తిడిపెంచిందని డా.సిక్కా పేర్కొన్నారు. డాలర్ల విలువల్లో చూస్తే ఇన్ఫోసిస్‌ నికరలాభం 2501 మిలియన్‌డాలర్లుగా ప్రకటించింది. మార్కెట్‌ నిపుణులు మాత్రం 2546 మిలియన్‌ డాలర్లు రాగలవని ప్రకటించారు. కంపెనీ నుంచి ఉద్యోగులు మారుతున్న వైనం 21శాతానికిచేరింది. అంతకుముందు త్రైమాసికంలో 17.3 శాతం మాత్రమే ఉంది. ఇన్ఫోసిస్‌ నుంచి ఎక్కువ మంది ఉద్యోగులు ఇతర కంపెనీలకు వెళ్లారు. మార్చిత్రైమాసికం కంటే జూన్‌ త్రైమాసికంలోనే ఎక్కువమంది ఉన్నారు. సిఒఒ ప్రవీణ్‌రావు మాట్లాడుతూ కొంతమంది ఉద్యో గులు ఉన్నతచదవులకు వెళ్లడంవల్ల ఉద్యోగులు ఎక్కువ మంది కంపెనీని వీడినట్లు తేలింది. మంచి ప్రతిభకలిగిన ఉద్యోగుల మార్పిడి తక్కువగానేఉందని, ఇన్ఫోసిస్‌ తిరి గి ఎంప్లాయీ స్టాక్‌ఆప్షన్‌స్కీంను తిరిగి ప్రారంభించినట్లు వివరించారు.13ఏళ్ల తర్వాత మళ్లీ ప్రారంభించామన్నారు. ఇన్ఫోసిస్‌ షేర్లు బిఎస్‌ఇ సెన్సెక్స్‌లో కొంత తగ్గి కొనసాగాయి.